EESTI ARHITEKTIDE LIIDU ARHITEKTI AASTAPREEMIA REGLEMENT 2018. aastal

Eesti Arhitektide Liit (EAL) kuulutab välja konkursi EAL-i arhitekti aastapreemiale.

AASTAPREEMIA

* Antakse iga eelneva aasta jaanuarist kuni jooksva aasta 30. maini valminud (teose valmimise aja määrab autor) ja kasutusse võetud ühe arhitektuuriteose projekteerimise eest.
* EAL-i aastapreemia on preemia, mis on mõeldud silmapaistva, uusi mõtteid ja ideid toonud arhitektuuriteose äramärkimiseks ja esiletoomiseks.

OSAVÕTT

* Konkurss on avalik.
* Konkursile võivad esitada kandidaate vaid EAL-i liikmed
* Konkursil osalemiseks on vajalik esitada sooviavaldus koos tööd tutvustavate andmetega: autori (autorite) nimi ja kontaktandmed; objekti täielik nimi ja aadress; valmimise aeg (kuu ja aasta); tellija ja ehitaja andmed; objekti tutvustavad fotod (.jpg) ning graafiline materjal sh asendiplaan ja põhiplaan (.pdf).
* Konkursile võib esitada vaid varem samale preemiale esitamata teoseid.
* Konkursitööd esitlev CD või muu elektrooniline andmekandja tuua või saata EAL-i kontorisse kultuurikatlas, Põhja pst 27 a, **hiljemalt 28. mail 2018**.

 ŽÜRII KOOSSEIS

* EAL-i aastapreemia Žürii on üheliikmeline, ning selle liige ei või olla eesti arhitekt.
* Žürii liige peab kuuluma arhitektide erialaliitu ja olema tunnustatud ekspert.
* Žürii liikme nimetab EAL-i juhatuse poolt nimetatud kandidaatidest eestseisus hiljemalt jooksva aasta 1. aprilliks.

ŽÜRII TÖÖ

* Žürii liige teeb EAL-i poolt internetti üles laetud esitatud töödest eelvaliku.
* Lõppvooru ei valita üle 10 töö (nominendid).
* Lõppvooru töödega tutvub Žürii liige iseseisvalt.
* Žürii teeb oma otsuse hiljemalt 30. septembriks.
* Žürii otsus on lõplik.
* Žürii protokollib oma otsuse ja esitab selle EAL-i juhatusele.

 PREEMIATE KÄTTEANDMINE

* EAL-i aastapreemia konkursi tulemus tehakse teatavaks avalikul arhitektuuripreemiate auhinnatseremoonial 6. detsembril.

|  |
| --- |
| * Preemia nominendid avalikustatakse pärast žürii otsuse tegemist, esmases valikus kõrvalejäänud töid ei avalikustata. |